Martti Parve

Martti Parve (sündinud 20. jaanuaril 1961 Tallinnas) on eesti laskesuusataja ja orienteeruja. 

Lõpetanud 1979. aastal Tallinna 10. Keskkooli, õppinud Tallinna Pedagoogilises Instituudis kehakultuuri. 

Töötanud 1981. aastast sõjaväestatud tuletõrjes ning Tallinna Tuletõrje- ja Päästeametis.

Hakkas sportima 1972, harrastas murdmaasuusatamist Helgi Kivi ning laskesuusatamist Henn Undi, Tiit Epneri ja Tõnu Pääsukese juhendamisel. Võitnud Eesti NSV meistrivõistlustel laskesuusatamises aastatel 1978–1985 üksikvõistluses kuld- ja pronksmedali ning teatevõistluses 2 kuld- ja 3 hõbemedalit ning 1 pronksmedali; Eesti NSV ja Eesti meistrivõistlustel orienteerumises aastatel 1987–1998 6 kuld- ja 3 hõbemedalit ja 1 pronksmedali. Kuulunud Dünamosse ja orienteerumisklubisse Peko. 

Tunnustus
1983 NSV Liidu meistersportlane laskesuusatamises
1986 NSV Liidu meistersportlane orienteerumises
2002 Päästeteenistuse Hõberist
2018 Päästeameti Kuldsete Tammelehtedega Teenetemedal

Isiklikku
Ta on Kaija ja Heikki Parve vend.

Viited

Välislingid

Kategooria:Eesti laskesuusatajad
Kategooria:Eesti orienteerujad
Kategooria:Tallinna Nõmme Gümnaasiumi vilistlased
Kategooria:Sündinud 1961